Source: http://celamko.blogspot.com/2008_11_16_archive.html
Timestamp: 2018-06-23 19:41:52+00:00

Document:
TV and MEDIA: 11/16/2008 - 11/23/2008
Slovenský rozhlas (SRo) nemá peniaze na stredné vlny, na ktorých vysiela jeho národnostný okruh - Rádio Patria. Jeho vedenie na to Rozhlasovú radu upozorňuje od začiatku júla. Generálna riaditeľka verejnoprávneho rozhlasu Miloslava Zemková tento týždeň radu informovala, že o situácii chce hovoriť s premiérom Robertom Ficom. Predsedu vlády požiadala o stretnutie a verí, že sa uskutoční v najbližších dňoch. Ročné náklady na stredné vlny sú 35 mil. Sk (1,16 mil. €). Rozhlas má len tri možnosti - dotáciu od štátu alebo redukciu, ktorá by bola rovnako na úkor národnostného vysielania, ako aj vysielania ostatných okruhov - rádií Slovensko, Regina, Devín a FM, povedal pre agentúru SITA programový riaditeľ SRo Ľuboš Machaj. Rozhlas podľa Machaja môže vysielanie Patrie na stredných vlnách udržať len ak dostane dotáciu od štátu. Ak by dotáciu na stredné vlny nedostal, musí národnostný okruh presunúť zo stredných vĺn na veľmi krátke vlny (VKV), ktoré však využívajú iné okruhy. Museli by sa im preto niektoré frekvencie zobrať. Problémom by v tomto prípade bolo aj pokrytie vysielania pre Bratislavu, kde nie je voľná VKV frekvencia. SRo o ňu opakovane žiadal Radu pre vysielanie a retransmisiu (RVR), žiadnu však nedostal, povedal Machaj. Možná je podľa neho aj kombinácia vysielania na stredných vlnách a VKV. Vedenie SRo dalo koncom júna polročnú výpovednú lehotu na stredné vlny spoločnosti Towercom, a.s. Rozhlas však nemusí odísť zo stredných vĺn, môže urobiť len inú zmluvu. V zákone o SRo už od tohto roka nie je zakotvená povinnosť štátu financovať stredné vlny. Do konca roka sa rozhlas musí rozhodnúť, či sa stredné vlny znovu zazmluvnia ročnou termínovanou zmluvou, ako v prípade krátkych vĺn, alebo sa nájde iné riešene. Rozhlas koncom minulého roka získal 100-miliónovú (3,32 mil. €) dotáciu štátu na stredné vlny. Vďaka nej znížil svoj dlh voči spoločnosti TBDS, a.s. (bývalé Rádiokomunikácie, dnes Towercom, a.s.) najmä za vysielače pre stredné vlny. Dlh pred pridelením dotácie dosahoval 158 mil. Sk (5,24 mil. €), ak by presiahol 160 mil. Sk (5,31 mil.€), platil by rozhlas penále. Splácanie dlhu ohrozovalo vysielanie na stredných vlnách, na ktorých sa šíri program Patrie. SRo sa koncom decembra 2007 dohodol s TBDS, že na stredných vlnách už nebude šíriť program Rádia Regina, ktorý vypĺňal čas, keď Patria nevysielala. SRo tak od 21. januára nevysiela na stredných vlnách nonstop, čím ušetrí ročne 12 miliónov korún (398 327 €). Vlani zaplatil za stredné vlny 47 mil. Sk (1,56 mil. €) a tento rok to má byť 35 mil. Sk (1,16 mil. €). Prvý podpredseda Rozhlasovej rady Michal Dzurjanin vedenie rozhlasu upozornil, že dotácia na stredné vlny nebola zo zákona viazaná na menšinové vysielanie. To, že sa vedenie rozhodlo dať vysielanie na stredné vlny považuje za jeho dobrý strategický ťah. Podľa Zemkovej je úplne jedno, čo by rozhlas vysielal na stredných vlnách, či Patriu alebo Reginu. Vždy žiadal o dotáciu na stredné vlny. Zemková zároveň upozornila, že SRo patrí rovnako ako STV po novom medzi subjekty verejnej správy a ako taký nemôže mať naplánovaný stratový rozpočet, teda nemôže v rozpočte počítať s niečím, na čo nemá zdroje.
IFPI SR Hitparáda - RADIO TOP 100 -Týždeň - 2008/46
1. COLDPLAY-VIVA LA VIDA 2. NE-YO-MISS INDEPENDENT 3. SMATANOVÁ ZUZANA-VČELY 4. PERRY KATY-I KISSED A GIRL 5. BEDINGFIELD NATASHA-ANGEL 6. LEWIS LEONA-FORGIVE ME 7. PINK-SO WHAT 8. MORANDI-ANGELS 9. KOMAJOTA-MESTO V NÁS 10. OFFISHALL KARDINAL / AKON-DANGEROUS 12. CMORIK PETER-SNÁĎ NIE JE HRIECH 13. I.M.T. SMILE-MÁM KRÁSNY SEN 14. DESMOD-VYROBENÁ PRE MŇA 20. NOCADEŇ-IBA PÁR MINÚT 21. ČÍROVÁ MÁRIA-BÚRKA 22. JAROŠ MIRO-SPADLA Z OBLAKOV 27. DESMOD-LAVÍNY 28. I.M.T. SMILE-BEZ PODMIENKY 35. MIRGOVÁ DOMINIKA-SKORO AKO V SNE 36. ŽBIRKA MIRO-VIEŠ BYŤ ZLÁ 38. ĎURICA ADAM-BEZ SERVITKY 39. KRISTÍNA-EŠTE VÁHAM 40. MATELLO-SKUTOČNÁ 41. GLADIATOR-TAK RÁD 49. AYA-SIGNÁLY 61. TWiiNS-I DON´T KNOW 68. STEREO-LÁKA MA 74. KRISTÍNA/VICTORIA-ZMRZLINA 83. NO NAME-ZDANIE 85. TINA-CHÁPEŠ 92. SMOLA A HRUŠKY-NA ČOM ZÁLEŽÍ
Koalícia sa podľa poslanca Národnej rady (NR) SR Pavla Abrhana (KDH) snaží vytlačiť opozíciu z mediálneho priestoru vo verejnoprávnych médiách. "Zatiaľ sa im to darí v Slovenskej televízii,“ povedal dnes Abrhan novinárom po tom, čo podal podnet na Rade pre vysielanie a retransmisiu. Podľa Abrhana totiž STV porušila zákon tým, že do relácií O 5 minút 12 nepozvala 2. a 16. novembra zástupcov opozície. "V týchto reláciách sa nesprávala ako verejnoprávne médium, vytvorila priestor len pre jednu politickú stranu – Smer-SD,“ konštatoval Abrhan. Podľa poslanca uvedené dve relácie STV nespĺňali kritériá objektívnosti a plurality. "Koncesie platia všetci koncesionári, nielen vládnych strán,“ uviedol Abrhan. Podľa neho k takým témam ako finančná kríza a slovensko-maďarské vzťahy mala dostať priestor vyjadriť sa aj opozícia. Do relácie O 5 minút 12 pozvala STV 2. novembra premiéra Roberta Fica a guvernéra Národnej banky Slovenska Ivana Šramka. O dva týždne neskôr v tej istej relácii vystupoval opäť Fico a okrem neho aj predseda NR SR Pavol Paška a prezident SR Ivan Gašparovič.
Tlačovka pre hyeny
Premiér Robert Fico dnes opätovne adresoval novinárom spŕšku kritiky. Tlačovú besedu zvolal, lebo ho rozčúlil ranný incident, ktorý sa stal jeho manželke. Na tlačovej besede, na ktorej nepovolil klásť otázky, povedal, že novinári v Škode Fabii dnes ráno prenasledovali jeho manželku zo služobného bytu k budove Univerzity Komenského v Bratislave, keď išla k lekárovi. Premiérovi prekáža, že ju fotili, hoci v uplynulých dňoch podstúpila vážny stomatologický zákrok. „Novinári, ktorí takýmto spôsobom atakujú ženu, ktorá nemá pri sebe žiadnu ochranu a ide navštíviť lekára, sú pre mňa obyčajné hlúpe hyeny... To je špinavosť non plus ultra, môžete sa hanbiť,“ vyhlásil Fico s tým, že novinári nereagovali na jej výzvy, aby prestali. Ak chcete, bojujte so mnou, ale nie s mojou rodinou, ktorá nemá nič spoločné s politikou, žiadal Fico. „Útočte na mňa, bite ma hlava – nehlava, len prosím vás, zabudnite na moju rodinu, manželku, syna a ďalších rodinných príslušníkov,“ uviedol Fico. Tvrdí, že zo slovenského bulváru sa šíri hyenizmus, ktorý nemá obdobu. Podľa Fica novinári by nemali spochybňovať zákonné nároky ústavných činiteľov. Tvrdí, že štvorizbový služobný byt, do ktorého sa presťahoval pred pár mesiacmi, by nemali spochybňovať. Politici podľa neho majú nárok na "elementárny servis". „O chvíľu budete od nich chcieť, aby robili bez platu, aby chodili na súkromných vlastných autách a nemali nárok na nič. Toto je veľmi nebezpečná atmosféra, ktorú v poslednom období médiá vytvárajú okolo slovenských politikov,“ dodal premiér. Podotkol, že bývalý premiér Mikuláš Dzurinda býval v šesťizbovom služobnom byte a vtedy sa o tom nepísalo. Ficova hovorkyňa Silvia Glendová novinárom nepovedala, koľko mesačne štát platí za Ficov byt. „To musíme zistiť,“ uviedla Glendová.
"Pán Fedor sa s pánom Máčajom stretol, ale nie v tejto veci a už vonkoncom nie, aby naňho vyvíjal nátlak. Toto nepatrí do výbavy pána Fedora ani do kultúry J&T." Maroš Sýkora, hovorca J&T "Ktoré kluby sa sťažujú, že nedostali peniaze? Biznis sa nerieši cez médiá.“ Vojtech Miklós " Zrejme došlo pri odosielaní zápisu k nejakej technickej chybe alebo inej chybe, ktorú si neviem vysvetliť. Buďto sa neuložili zmeny, ktoré som urobil v zápise v zmysle pripomienok overovateľa, alebo k mailu pripojilo pôvodnú neskrátenú verziu zápisu, ktorá sa dostala na web." Bohumír Bobocký "Naša krajina si vybrala za šéfa exekutívy najradikálnejšieho propotratového politika, aký kedy sedel v Senáte alebo kandidoval za prezidenta. Odovzdanie hlasu pre Obamu sa preto rovná podieľaniu sa na naozajstnom hriechu. Ak niektorý veriaci tento zákaz poruší, vystavuje tým svoju dušu riziku". Jay Scott Newman, farár v rímskokatolíckom kostole v Greenville v štáte Južná Karolína " Súd uprednostnil právo na ochranu osobnosti, ktoré bolo zrejme viac poškodené. Sloboda prejavu zrejme prekračovala hranice, ktoré sú chránené.“ Ján Podmanický „Vaše otázky sú neprofesio­nálne a výrazne sugestívne, pretože v nich už jednoznačne vyjadrujete váš názor na danú kauzu.“ Marek Maďarič „A hoci policajný viceprezident zjavne nemá videozáznam, na ktorý sa hneď v prvý deň odvolával, aj novinári potvrdili, že maďarskí fanúšikovia vyčíňali.“ Braňo Ondruš , riaditeľ tlačového odboru úradu vlády " Tieto udalosti sa nezačali v auguste, ale pred niekoľkými mesiacmi a rokmi. Je to kronika oznámenej invázie.Je jasné, že to bolo vopred vojensky, politicky a diplomaticky pripravené. Nanešťastie, svet sa zobudil až 7. augusta, keď si uvedomil, že je vojna." Michail Saakašvili “Ekonomická situácia, to je vaše zlaté teľa, ktorému ste sa ochotní klaňať kedykoľvek.“ Michal Dzurjanin ,prvý podpredseda Rozhlasovej rady „Malo by sa čo najskôr dosiahnuť, aby Európska únia hornozemských Maďarov postavila dočasne pod ochrannú kuratelu, ktorá sa môže skončiť až vtedy, ak na Slovensku vznikne taký systém zákonov, ktorý kolektívne chráni Maďarov.“ Miklos Duray
Už 17 mesiacov uplynulo od incidentu, keď známa česká umelecká skupina Ztohoven hackerským spôsobom napadla ranné vysielanie druhého programu Českej televízie a asi 50.000 divákov - ranostajov - tak mohlo namiesto aktuálnych záberov júnovej krkonošskej scenérie vidieť imitovaný výbuch jadrovej nálože a malý atómový hríb. Stále však nie je zodpovedaná otázka, či išlo o nemiestny žart, alebo o trestný čin. Kauza už bola na súde, ale v marci Okresný súd v Trutnove členov umeleckej skupiny oslobodil. Krajský súd v Hradci Králové však tento verdikt zrušil. Prípad sa tak dostane pred trutnovský súd opäť vo februári 2009. Ako dnes informovala sudkyňa Stanislava Suchánková, k prípadu budú vypracované nové znalecké posudky znalcom z oblasti zbraní a streliva i ďalším znalcom z oblasti ekonomiky. Ten vyráta hodnotu zariadení, ktoré umelci poškodili pri napojení sa na automatickú kameru a vysielacie zariadenie v Krkonošiach. Umelci zo skupiny Ztohoven v marci na súde odmietli vypovedať a odkazovali na svoj manifest, v ktorom uviedli, že svojou akciou chceli upozorniť na to, že reálny obraz sveta je ľahko zameniteľný pokriveným mediálnym obrazom.
Slovensko sa po desiatich rokoch opäť zúčastní na medzinárodnej hudobnej súťaži Veľká cena Eurovízie. Naposledy Slovenskú republiku reprezentovala speváčka Katarína Hasprová v roku 1998 s piesňou Modlitba. Po dlhšej odmlke sa do projektu opäť zapojila Slovenská televízia (STV), ktorá obnovila spoluprácu s organizátorom súťaže - medzinárodnou organizáciou European Broadcasting union (EBU). STV pripravuje projekt vo vlastnej réžii. Hovorkyňa STV Želmíra Habánová nevylúčila ani spoluprácu s partnerskou televíziou v Čechách. Programový riaditeľ STV Roman Lipták sa vyjadril, že dôvodom k opätovnému záujmu o účasť na Veľkej cene Eurovízie je dopyt hudobných nadšencov po takomto formáte, ako aj postačujúce finančné zdroje. Tie v minulosti na účasť v projekte nestačili. Zástupca, ktorý bude konkurovať talentom takmer z celej Európy, nebude vopred určený, ako to bolo v minulosti. "Mohli sme si vybrať túto šetrnejšiu možnosť, ale chceli sme dať ľuďom väčší priestor. Prebehne niekoľko výberových kôl. Veľké národné kolo sa uskutoční 8. marca a diváci v ňom budú za svojho favorita hlasovať prostredníctvom sms. Do konečného výberu napriek tomu zasiahne aj odborná porota," povedal Lipták. "Chceli by sme zapojiť čo najväčší počet účastníkov z celého Slovenska a tým aj štúdiá STV v Košiciach a Banskej Bystrici " dodal. V minulosti sa za Slovensko zúčastnili len známe skupiny a speváci, a to skupina Elán v roku 1993, Tublatanka v roku 1994, spevák Marcel Palonder v roku 1996 a Katarína Hasprová v roku 1998. Tento rok sa môže o postup pokúšať ktokoľvek, kto dovŕšil 16 rokov a má štátne občianstvo Slovenskej republiky. "Preferujeme princíp rovných šancí. Nebolo by korektné niekoho vyzdvihovať," dodal programový riaditeľ. Pôvodná autorská skladba, s ktorou sa uchádzač prihlási, nesmie byť prezentovaná pred 1. októbrom 2008, musí byť v slovenskom jazyku, nemala by obsahovať vulgarizmy, politické výzvy alebo slová vyzývajúce k rasovej neznášanlivosti. V prípade porušenia pravidiel bude účastník diskvalifikovaný. Záujemcovia, ktorý spĺňajú všetky kritériá, môžu svoje piesne na CD posielať do 20. januára 2009 na adresu STV. V poradí 54. ročník súťaže pôvodných piesní sa uskutoční v máji v Moskve. Miesto konania finálového večera určujú organizátori podľa toho, z ktorej krajiny pochádza víťaz predošlého ročníka. Veľkú cenu Eurovízie 2008 vyhral Rus Dima Bilan so skladbou Believe. Ruská metropola privíta hudobné talenty z celej Európy v športovom komplexe Olympijský s kapacitou 25-tisíc divákov. Prvé semifinálové kolo na medzinárodnej úrovni sa bude konať 12. mája. Priamy prenos budú mať diváci možnosť sledovať na obrazovkách STV.
Prvé dva multiplexy, teda súbory frekvencií digitálneho pozemského televízneho vysielania (DVB-T) chcú prevádzkovať štyria záujemcovia. Do tendra, ktorý vyhlásil Telekomunikačný úrad (TÚ), sa prihlásili rakúska spoločnosť ORS, kanadská Valtech Communications a slovenské firmy Towercom a Telecom Corp. ČTK o tom dnes informoval hovorca TÚ Roman Vavro. Ďalšie úkony v súťaži však úrad podľa hovorcu urobí až po odstránení prekážok, ktoré súvisia s pozastavením súťaže predbežným opatrením súdu. "Po odblokovaní výberového konania predložené ponuky vyhodnotí päťčlenná výberová komisia, ktorej členov vymenuje predseda Telekomunikačného úradu," napísal v tlačovej správe Vavro. Slovenské televízie musia prejsť na digitálne vysielanie najneskôr do konca roku 2012, keď má úplne nahradiť súčasné analógové vysielanie. O pozastavení tendra rozhodol v októbri predbežným opatrením Okresný súd Bratislava I na návrh spoločnosti Telecom Corp., ktorá kritizovala nastavenie podmienok súťaže. Úrad sa voči verdiktu súdu odvolal. "Odvolanie (...) bolo postúpené na odvolací Krajský súd v Bratislave dňa 13. novembra," povedal ČTK hovorca súdu Pavol Adamčiak. Krajský súd má na prejednanie veci zákonnú lehotu 30 dní. Pre údajné nedostatky v príprave a realizácii tendra zvažuje minister dopravy Ľubomír Vážny odvolanie šéfa TÚ Branislava Máčaja, ktorý z ovplyvňovania výberového konania obvinil skupinu J&T. Firma, ktorá aktívne pôsobí v slovenských médiách prostredníctvom komerčnej televízie Joj, jeho výčitky odmietla. Podľa zverejnených podmienok súťaže by komisia mala pri posudzovaní ponúk brať do úvahy napríklad technické riešenie, rýchlosť budovania siete a pokrytie signálom, skúsenosti uchádzačov s budovaním multiplexov či odhad potrebnej sumy peňazí. "Víťaz výberového konania bude musieť začať s komerčnou prevádzkou najneskôr do jedného roka od nadobudnutia právoplatnosti povolenia," pripomenul Vavro. Spoločnosť Telecom Corp. už prevádzkuje skúšobné digitálne vysielanie v Košiciach a Prešove. Dostupné je v súčasnosti aj vo Zvolene, v Banskej Bystrici, Bratislave či Malackách. Prenos rozhlasového a televízneho vysielania na Slovensku zabezpečuje firma Towercom prostredníctvom Rádiokomunikácií, ktoré ešte pod názvom Tri R kúpila od Slovak Telekomu. Spoločnosť Österreichische Rundfunksender GmbH Co KG (ORS) má skúsenosti so zavádzaním digitálneho vysielania v Rakúsku. V prípade víťazstva v tendri chce vybaviť všetky slovenské domácnosti digitálnym príjmom od 1. septembra 2009, informovala dnes ČTK. Digitálne vysielanie má priniesť skvalitnenie obrazu a zvuku aj viac bezplatne šírených programov a nových televízií. Slováci si však budú musieť kúpiť zvláštny prijímač alebo nový televízor so zabudovaným digitálnym tunerom, aby mohli digitálne vysielanie sledovať.
Krvilačné besnenie
Denník Plus jeden deň dnes opäť uverejnil bulvárne lži, ktorými prekrúca pravdu a nedá sa veriť, že neúmyselne. Článok Slovensko sa chce zapáčiť Maďarom vytvára dojem, že včerajšie rokovanie vlády SR v Komárne a jeho obsah sú reakciou na posledný vývoj slovensko-maďarských vzťahov, čo nie je pravda. Dôkazom je plán výjazdových zasadaní vlády SR, prijatý už pred vyše polrokom. Z neho jasne vyplýva, že na 19. november bolo už pred letom t.r. naplánované toto výjazdové rokovanie. Zo záverov doterajších výjazdových zasadaní musí byť zasa aj redaktorom denníka Plus jeden deň zrejmé, že vláda vždy schvaľuje cielenú finančnú pomoc na konkrétne projekty v danom regióne. O takýchto rozhodnutiach informoval po rokovaniach v Banskej Štiavnici či v Spišskej Novej Vsi aj denník Plus jeden deň. Navyše, keďže nejde o malé sumy a zámerom vlády je, aby boli vynaložené efektívne, návrhy konkrétnych projektov pripravujú zodpovedné rezorty so zástupcami príslušnej samosprávy v dostatočnom časovom predstihu. Krvilačné besnenie, s akým tento bulvár útočí na súčasnú vládu SR prekrúcaním a zamlčiavaním faktov, už dávno presahuje hranice zdravého rozumu. Vláda SR vždy nekompromisne obhajovala slovenské národné záujmy, ale na to nepotrebuje vyvolávať šovinistické nálady. Naopak, článok Slovensko sa chce zapáčiť Maďarom je „vzorovým“ príkladom vyvolávania šovinizmu a neznášanlivosti.
Nadácia otvorenej spoločnosti - Open Society Foundation (NOS-OSF) vyhlasuje piaty ročník súťaže Novinárska cena 2008. Súťaž je určená novinárom zo všetkých typov médií - celoslovenských a regionálnych, elektronických a printových, ako aj novinárom internetovej žurnalistiky. Partnermi súťaže sú Združenie vydavateľov periodickej tlače Slovenska a MEMO 98. PR partnerom je agentúra PRime time.Príspevky do piateho ročníka Novinárskej ceny 2008 môžu zasielať autori, redakcie, vydavatelia, ale aj čitatelia, diváci, či poslucháči slovenských médií od 20. novembra 2008. Hodnotiť sa budú príspevky publikované alebo odvysielané v období od 1. januára 2008 do 31. decembra 2008, čiže za celý kalendárny rok. Uzávierka prijímania príspevkov do súťaže je 30. januára 2009. Výsledky budú známe do 30. apríla 2009. Podrobnejšie informácie, prihlášku, online formulár, podmienky a štatút súťaže nájdete na www.novinarskacena.sk.„Jedným z cieľov Novinárskej ceny je udržiavať odbornú diskusiu o kvalite slovenskej žurnalistiky. Narastajúci záujem zo strany médií i verejnosti o súťaž potvrdzuje, že zatiaľ sa nám to darí. Každoročne sa tiež stretávame s pozitívnymi ohlasmi od členov poroty zo Slovenska a Čiech, ktorým Novinárska cena ponúka jedinečnú možnosť hodnotiť najlepšie žurnalistické práce za kalendárny rok.“ uviedla Ľubica Stanek, tajomníčka Rady súťaže. „Pre tento rok sme pripravili niekoľko zmien v pravidlách prihlasovania. Napríklad do kategórie regionálnych príspevkov sa môžu prihlasovať aj príspevky publikované v dvojmesačníkoch či štvrťročníkoch. Zohľadňujeme tým špecifické podmienky, v ktorých regionálne periodiká vychádzajú,“ dodala Ľubica Stanek.Novinárska cena sa udeľuje v 13 kategóriách. Pre printové a elektronické médiá sú určené kategórie: najlepšia reportáž, najlepší regionálny príspevok a najlepší analyticko - investigatívny príspevok. Novinárska cena za najlepší rozhovor, besedu, diskusiu bude udelená v kategórii elektronických médií. Pre printové médiá sú určené kategórie: najlepší rozhovor, najlepší komentár, najlepší krátky publicistický príspevok, najlepšia novinárska fotografia a najlepší kreslený vtip, komiks, karikatúra. Udelená bude aj cena za najlepší článok publikovaný na blogu. Víťazi získajú cenu v hodnote 830 eur. Rada súťaže udelí, na základe nominácií porotcov, Cenu otvorenej spoločnosti venovanú pamiatke Karola Ježíka. Touto cenou podporuje investigatívnu žurnalistiku a vyzdvihuje výnimočnú novinársku prácu pri otváraní nových tém a prehliadaných problémov. Rada súťaže udelí tiež Cenu Združenia vydavateľov periodickej tlače Slovenska, ktorá chce upozorniť na počin v periodickej tlači, mimoriadny svojou profesionalitou či spoločenským dosahom. Víťazi získajú cenu v hodnote 1660 eur. Súťaž Novinárska cena je prirodzeným vyústením dlhoročného pôsobenia Nadácie otvorenej spoločnosti v oblasti médií. NOS - OSF sa od roku 1993 sústredila na individuálne vzdelávanie novinárov a svojimi aktivitami výrazne podporila rozvoj regionálnych médií. Za mimoriadne úspešnú považujeme spoluprácu s menšinovými novinármi s dôrazom na nadaných rómskych žurnalistov. Nadácia sa okrem iného vždy zapájala do informačno - mediálnych kampaní, s cieľom objektívne informovať verejnosť o vážnych spoločenských témach. Nadácia otvorenej spoločnosti si tento rok pripomína 15. výročie svojho založenia. Novinárska cena s ochrannou známkou – Nadácia otvorenej spoločnosti (Open Society Foundation) ako organizátor súťaže Novinárska cena, požiadala o zápis do registra ochranných známok Úrad priemyselného vlastníctva Slovenskej republiky. Novinárska cena bola Úradom zaregistrovaná dňa 17. septembra 2007, čím jej bola pridelená kombinovaná ochranná známka. Doba platnosti ochrannej známky je stanovená na 10 rokov odo dňa podania prihlášky, t.j. do 8.12.2016.
Slovenská televízia odvysiela vo štvrtok 20. 11. o 22.05 h na Dvojke diskusnú reláciu Večer na tému: Slovenská ekonomika v tieni finančnej krízy? Už niekoľko týždňov sa svet zmieta vo finančnej kríze, akú si ľudstvo nepamätá možno aj 70 rokov. Dôsledky rozkolísania americkej ekonomiky sa prenášajú zákonite na celú svetovú ekonomiku. Nás však zaujíma slovenská realita: Ako nás táto kríza zasahuje a ako nás ešte zasiahnuť môže? O prácu v priamom dôsledku celosvetových pohybov a recesie prišlo u nás už viac ako 4000 ľudí. V akom stave a kondícii sa nachádza slovenská ekonomika? Nakoľko silnú imunitu má voči svetovej finančnej kríze? Čo sa mení u nás na konci roku 2008? Budú menej dostupné úvery pre občanov? Ako na tom bude automobilový priemysel, vlajková loď našej ekonomiky, ktorá zabezpečuje podstatnú časť nášho hrubého domáceho produktu a veľkú časť slovenského exportu? Nielen na tieto otázky odpovedia hostia moderátora Jozefa Hübela: Jozef Uhrík, prezident Združenia automobilového priemyslu; Rudolf Sivák, rektor Ekonomickej univerzity v Bratislave; Imrich Béreš, člen prezídia Slovenskej bankovej asociácie; Viliam Páleník, Ekonomický ústav SAV; Juraj Karpiš, analytik INESS; Ľubomír Kardoš, prezident Národnej asociácie realitných kancelárií Slovenska a zástupca Republikovej únie zamestnávateľov.
Rada na včerajšom zasadnutí prerušila odpočet plnenia projektu „STV – Tvorivá autorská dielňa“ Š. Nižňanského a takisto aj hodnotenia GR STV .
Rada STV prerokovala Správu o činnosti a hospodárení STV za I. až III. štvrťrok 2008 a uložila GR STV, aby ju doplnil v zmysle listu predsedu rady č. 250/08 a pripomienok členov rady.
Rada STV vrátila návrh Organizačného poriadku STV na dopracovanie v zmysle pripomienok členov Rady STV.
Rada STV zobrala na vedomie Základnú stratégiu prechodu na digitálne vysielanie programov STV a požiadala GR STV, aby ju zapracoval do návrhu strednodobej stratégie .
Rada STV zobrala na vedomie návrh na aktualizáciu Charty spravodajstva a publicistiky STV s súčasne s tým ho požiadala , aby ho po zapracovaní akceptovaných pripomienok SSN a ÚSTT vydal Rozhodnutím GR.
Rada STV v súlade s § 8 ods. 1 písm. e) zákona č. 16/2004 Z. z. o Slovenskej televízii schválila návrh na zmenu a doplnenie Štatútu STV v zmysle schválených pripomienok členov rady a zároveň uložila GR STV, aby schválený Štatút STV vydal Rozhodnutím GR.
Rada STV neprerokovala Programový koncept STV 3 a zároveň aj požiadala GR STV, aby predložil podklady na zhodnotenie vysielania, organizačného, personálneho a technického zabezpečenia okruhu STV 3 v za obdobie od 15. 7. do 31. 12. 2008.
Rada STV uložila GR STV, aby predložil návrh strednodobej stratégie rozvoja programovej služby s dôrazom na jej tvorbu, výrobu a vysielanie, vrátane zamerania jednotlivých programových okruhov a s tým súvisiacich procesov.
Rada STV súhlasila s návrhom na novelu zákona č. 16/2004 Z. z. o STV predložený predsedom Rady STV a zároveň mu uložila, aby ho zaslal Ministerstvu kultúry SR.
Zvláštna komisia bude posudzovať aj programy 5 proti 5, Zdravo a naplno, Dr. Quiz, Duel, Humoriáda, Drišľakoviny, Hopla!, "Oldies" hitparáda - Zlaté hity, Takí sme boli (2007), Takí sme boli (2008), Športová akadémia, Kométy a legendy. Pribudli tak ku programom Deti to vedia najlepšie, 5 proti 5, 5 proti 5 Hviezdny špeciál z 8. 11. 2008 , Zdravo a naplno, Dr. Quiz , Duel, Humoriáda, Drišľakoviny, Hopla!, "Oldies" hitparáda - Zlaté hity , Takí sme boli (2007) a Takí sme boli (2008). Predraženejšie relácie si rada , pravdepodobne všímať nechce.
Riaditeľ Slovenskej televízie (STV) včera na Rade STV potvrdil nástup bývalého Mečiarovho hovorcu Jozefa Krošláka do televízie. Obsadil miesto riaditeľa Televízneho štúdia Banská Bystrica, kde vystriedal Martu Gajdošíkovú. Tá sa stala intendantkou Dvojky STV. Denník Sme 25. októbra informoval, že Krošlák bol kedysi pravou rukou Mečiara. Odísť musel pre nemiestne komentovanie súkromného života predsedu ĽS-HZDS a novinára. Krošlák, ktorý sa dnes označuje za publicistu a novinára, z politiky úplne neodišiel. Podľa Sme bol poslaneckým asistentom Gustáva Krajčiho v čase, keď bol poslanec ešte členom ĽS-HZDS. Neskôr bol mediálnym poradcom niekdajšieho banskobystrického župana Milana Marčoka, ktorý kandidoval za koalíciu Smeru-SD a ĽS-HZDS. Generálny riaditeľ STV Štefan Nižňanský už postupne obmenil takmer celý manažment zdedený po svojom predchodcovi Radimovi Hrehovi. Na svojich stoličkách zotrvávajú iba výrobný riaditeľ Juraj Dobiš, šéf spravodajstva a publicistiky Ján Šmihula a riaditeľ Televízneho štúdia Košice Štefan Fejko. Riaditeľom programu je Roman Lipták.
Miliónová kompenzácia pre Slovenskú televíziu (STV) je na dobrej ceste. Rade STV to včera povedal generálny riaditeľ STV Štefan Nižňanský. O kompenzácii sa zatiaľ nerozhodlo, „takže je predčasné vyjadrovať sa,“ uviedol. Televízia žiada 162 miliónov korún (5,38 mil. €) za stratu na koncesiách za dôchodcov a ďalších občanov oslobodených od platenia úhrad za služby verejnosti poskytované STV a SRo. Ministerstvo financií o požiadavke STV vie. Podľa jeho hovorcu Miroslava Šmála sa bude jej prípadné poskytnutie odvíjať od diskusií medzi ministerstvom kultúry s STV a ministerstvom práce, sociálnych vecí a rodiny. Poskytnutie kompenzácie závisí od verejných financií, čo bude známe až koncom roka, doplnil Šmál. Ministerstvo práce, sociálnych vecí a rodiny rozumie argumentom STV. Zákon o rozpočtových pravidlách verejnej správy mu ale nedáva právo na rozhodnutie o pridelení kompenzácie pre STV alebo inej inštitúcie vo verejnej správe. Rozhodujúcou inštitúciou je rezort financií, povedal agentúre SITA hovorca ministerstva práce, sociálnych vecí a rodiny Michal Stuška.
Riaditeľ Slovenskej televízie (STV) Štefan Nižňanský včera Rade STV nepovedal meno právneho zástupcu, ktorý ju zastupuje v miliónovom spore so Štúdiom Beta. S touto požiadavkou sa na neho obrátil predseda Rady STV Bohumír Bobocký. Pokračovanie sporu, v ktorom bývalá produkčná spoločnosť Štúdio Beta žiada od verejnoprávnej televízie odškodné 790 miliónov korún (26,2 mil. eur), sa odkladá na 14. január. „Na výstupy slovenskej tlače nebudem reagovať,“ povedal Nižňanský Bobockému a ďalším členom Rady STV. Pripomenul, že v spore bude STV postupovať v súlade so zákonom a najlepšie pre STV. Televízia požiadala o odloženie pojednávania 14. novembra pre zmenu právneho zástupcu. Nový právny zástupca ospravedlnil svoju neúčasť a požiadal o odročenie pojednávania a poskytnutie primeranej lehoty na naštudovanie súdneho spisu vzhľadom na jeho rozsiahlosť. Na pojednávanie sa dostavil zástupca žalobcu, ktorý nepredložil ďalšie návrhy na doplnenie dokazovania v spore a súdu oznámil, že žalobca - Štúdio Beta trvá na svojich doterajších vyjadreniach. Kauza zmlúv medzi STV a Štúdiom Beta sa začala koncom roka 1997. Vtedajší ústredný riaditeľ STV Igor Kubiš podpísal so štúdiom koprodukčnú zmluvu o spoločnej výrobe relácie Dobré ráno, Slovensko. V októbri 1998 podpísal ďalšiu zmluvu o koprodukčnej výrobe televízneho programu. Jeho nástupca Milan Materák však v decembri 1998 oba kontrakty zrušil a ako dôvod uviedol porušenie zákona o verejnom obstarávaní. Štúdio Beta preto STV zažalovalo a žiadalo odškodné za zisk z reklamy, ktorý by mala, ak by zmluvy platili. Beta v spore STV viackrát vyzvala na mimosúdne vyrovnanie, televízia však na ponuku nepristúpila. Okresný súd Bratislava IV. v máji 2005 rozhodol, že zmluvy medzi televíziou a štúdiom, uzatvorené ešte za manažmentu Igora Kubiša, sú platné a STV ich mala plniť. Pre vtedajšie vedenie STV to znamenalo, že štúdiu malo zaplatiť vyše 790 miliónov korún (26,2 mil. €). Verejnoprávna televízia sa voči rozsudku odvolala. Bratislavský krajský súd však v máji 2006 rozsudok okresného súdu potvrdil. STV sa tak s celým prípadom obrátila na Ústavný súd SR. Ten vlani v auguste rozhodol, že krajský súd porušili ústavné právo televízie na spravodlivý proces a vrátil ho späť na krajský súd, ktorý prípad vrátil bratislavskému okresnému súdu.
© 2008, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané. / krátené / a © Lepšienformácie.sk 2008
Návrhom novely zákona o Slovenskej televízii (STV) sa včera zaoberala Rada STV. Novela vzniká pod gesciou rezortu kultúry, v pracovnej skupine sú zastúpené vedenia oboch verejnoprávnych médií - STV a Slovenského rozhlasu, ako aj zástupcovia Rady STV a Rozhlasovej rady. "Rada STV dnes schválila návrh a pripomienky k novele zákona o Slovenskej televízii v súvislosti so zmluvou so štátom, ku ktorej nás prizvala Sekcia médií, audiovízie a autorského práva Ministerstva kultúry SR. Je to po prvý raz, kedy orgány STV boli prizvané k spolupráci na novelizácii zákona na začiatku procesu, t.j. keď sa koncipuje a predkladá vedeniu ministerstva pred medzirezortným pripomienkovým konaním," povedal pre TASR predseda Rady STV Bohumír Bobocký. Do zákona sa dostane financovanie verejnoprávnej STV prostredníctvom tzv. zmluvy so štátom pre realizáciu programov vo verejnom záujme. Podľa tohto návrhu sa má upraviť aj pôsobnosť Rady STV v časti schvaľovania zástupcov generálneho riaditeľa, kompetencie štatutárneho zástupcu, štatútu, rozpočtu i správy o činnosti. Aktualizovaná je pôsobnosť dozornej komisie. Úprava sa týka aj postavenia generálneho riaditeľa a skončenia výkonu jeho funkcie. Keďže jeho voľba sa koná tajným hlasovaním, návrh upravuje jeho odvolanie rovnakým spôsobom. V ďalšej časti zasadnutia prerokovala rada správu o činnosti a hospodárení STV za prvý až tretí štvrťrok 2008. Uznesením zaviazala generálneho riaditeľa Štefana Nižňanského doplniť ju podľa požiadaviek členov rady. Nižňanský informoval o príprave rozpočtu na rok 2009, ktorý bude ešte dnes ukončený a predložený Rade STV na schválenie. Jeho súčasťou bude aj doriešenie nesplnených záväzkov televízie z roku 2008, ako aj programový koncept vysielania. Na otázku ohľadom žiadosti o kompenzáciu výpadku príjmov za poskytnutie programovej služby generálny riaditeľ reagoval, že žiadosť adresoval Úradu vlády SR, písomnú odpoveď do dnešného dňa nedostal.
Copyright © 2008 TASR
Ústavný súd (ÚS) SR dnes rozhodol, že právo spoločnosti Lawyer Partners a.s., Bratislava (LP), predtým BSP LP, bolo porušené postupom Okresného súdu (OS) v Brezne, keď neprijal jej podania v elektronickej podobe opatrené elektronickým podpisom. Senát ÚS SR o tom rozhodol na verejnom pojednávaní. LP sa sťažoval na porušenia základného práva na súdnu ochranu podľa Ústavy SR a práva na spravodlivé súdne konanie podľa 1 Dohovoru o ochrane ľudských práv a základných slobôd postupom okresného súdu v Brezne vo veci neprijatia jej podaní urobených elektronickými prostriedkami a podpísaných zaručeným elektronickým podpisom. Ako uviedol predseda senátu v skrátenom odôvodnení, okresné súdy sú povinné v zmysle platnej legislatívy prijímať takého podania, preto v tejto časti vyhovel návrhu LP. Senát však nepriznal sťažovateľovi primerané zadosťučinenie. LP totiž požadoval 10 000 Sk (331,94 €) za každý prípad zaznamenaný na elektronickom nosiči dát. Ďalej neprikázal OS Brezno konať, lebo ako zistil, súd v Brezne po vytvorení technických podmienok a vytvorení elektronickej podateľne začal konať a prijal podania LP v elektronickej podobe opatrené zaručeným elektronickom podpisom. OS Brezno musí nahradiť trovy konania právnym zástupcom LP. "Akceptujem rozhodnutie ÚS. V každom ohľade však išlo zo strany LP o neprimerané uplatnenie práva,“ uviedla po skončení pojednávania predsedníčka Okresného súdu v Brezne Eva Cvengová. Doložila, že LP podal v roku 2006 na súd v Brezne celkom 738 návrhov na vydanie platobných rozkazov v elektronickej podobe, ktoré súd zaregistroval až po zriadení elektronickej podateľne a začal konať. Vyzvali sme spoločnosť LP, aby zaplatila súdne poplatky 500 Sk (16,60 €) za každý návrh, čo však spoločnosť LP neurobila. Pritom návrhy na vydanie platobných rozkazoch sa pohybovali väčšinou od 30 (1,00 €) do 120 Sk (3,98 €), maximálne do 1 000 Sk (33,19 €). "Pre nezaplatenie súdnych poplatkov zo strany LP je už v tejto veci konanie právoplatne ukončené,“ dodala Cvengová. Ako pre agentúru SITA uviedol hovorca ÚS Jozef Skybjak, na budúci týždeň ÚS rozhodne o posledných šiestich podobných podaniach spoločnosti LP.
;© 2008, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané.
▼ 11/16 - 11/23 (42)
Juris doctor Bobocký
Martin sa nám došťal, ak i Ondrej nebudeme mať v ...
NEZABUDNEME !
Zomrel Reg Varney
Možno je štátna alebo súkromná

References: Súd 
 súd 
 súd 
 súd 
 súd 
 súd 
 súd 
 § 8
 súd 
 súd 
 súd 
 súd 
 súd 
 súd 
 súd 
 súd